**נוהל עירוני**

**לקבלת תלמיד בעל אלרגיה מסכנת חיים לרצף חינוכי- חדרה**

**ע"ב חוזר מנכ"ל מ. חינוך "התנהלות מוסדות החינוך והצהרונים לשם הבטחת בריאותם של תלמידים הסובלים מאלרגיות למוצרי מזון" | תוקף 21.11.2017**

***צוות יקר,***

**ההנחיות ניתנות לצוות הרצף החינוכי כולו- זה העובד בשעות הבוקר בבתי הספר והגנים, וזה העובד אחר הצהריים בצהרונים**. **מטרת ההנחיות היא לאפשר לילד עם אלרגיה ברמה מסכנת חיים להשתלב, למרות המגבלות החלות עליו, בכל הפעילויות של הרצף החינוכי- בבוקר בגנים ובבתי הספר ואחה"צ בצהרונים- תוך מודעות לכך שאין אפשרות להרחיק את כל האלרגנים מהמסגרות החינוכיות או מיתר המרחבים שבהם מתקיימות פעילויות מטעמן. היערכות בהתאם להנחיות עשויה להעניק לילד עם האלרגיה רשת ביטחון, הן במניעת החשיפה למוצרי המזון שלהם הוא רגיש והן באפשרות לקבל טיפול מיטבי במקרה של חשיפה.**

***פרוטוקול רישום וכניסה של תלמיד בעל אלרגיה האלרגיה***

1. **מיפוי**: מיפוי הילדים בעלי אלרגיות מסכנות חיים יתבצע בתום תקופת הרישום הרשמית. לאחר מועד זה, שילוב התלמיד תתאפשר לאחר מילוי הוראות נוהל זה, וכן היערכות צוות הרצף החינוכי לקבלתו.
2. **מילוי ערכת הרשמה מיוחדת**- העברת טפסי הרשמה מיוחדים לבעלי אלרגיות מסכנות חיים, והחזרתם חתומים ותקינים: העברת מלוא הטפסים והאישורים המתאימים להשתתפות ברצף חינוכי במסגרתם, הינה תנאי לקבלת הילדים לרצף החינוכי. את הטפסים יש להחזיר באופן מידי, ועד שבוע מתום תקופת הרישום הרשמית.
3. כתב הצהרת בריאות ילדים אלרגנים
4. הצהרת הורים על בריאות הילד
5. בקשת הורים לטיפול תרופתי
6. הנחיות רופא לרצף חינוכי
7. בקשת רופא לטיפול תרופתי
8. צילום כרטיס קופת חולים של הילד
9. **פגישה משותפת לקביעת מתכונת התנהלות בטוחה-** מפגש צוות רצף חינוכי (גלית + צוות רצף חינוכי + סייעת צמודה) עם צוות בוקר (סייעת צמודה + איש קשר אגף חינוך) + הורים.

מטרת הפגישה: קביעת מתכונת התנהלות בטוחה- דהיינו: לוודא כי כלל הטפסים וההנחיות הכתובות שנתנו ע"י ההורים והרופא ברורים, קביעת דרכי ההתנהלות במהלך ימי הלימודים, היערכות המתחם, וקביעת האחראי במוסד החינוכי או ברצף חינוכי לקשר עם ההורים.

1. **ייעוץ**- ככל שדרוש, מנהל הרצף חינוכי יקפיד לקבל מהפסיכולוג או מהיועץ הדרכה לגבי התמיכה הרגשית הנדרשת עבור תלמיד הסובל מאלרגיה למוצרי מזון.

***הכנת מסגרות לקליטת התלמיד בעל אלרגיה מסכנת חיים***

1. **הדרכה והכשרה לסייעות הצמודות והצוות החינוכי**- במסגרת ימי ההיערכות לקראת פתיחת שנת פעילות יתקיימו בבתי הספר, בגנים ובצהרונים הדרכה והכשרה עיונית ומעשית לצוותי ההוראה, לרכזים, למדריכים ולעובדים בתחום הטיפול בתלמידים הסובלים מאלרגיות. תוכני ההדרכה, היקפה ורמת הכשירות של העובדים יהיו בהתאם להנחיות של משרד הבריאות.
2. **הורדת אפליקציה "מד"א שלי" לכלל הצוותים אשר בממשק עם התלמיד-** הורדת אפליקציה "מד"א שלי" ע"י צוותי החינוך, הצהרונים והסייעות ולמידת תפעולה הבסיסי.
3. **עדכון כלל הצוות החינוכי וצוות הרצף חינוכי על התלמיד**- על רכז הרצף החינוכי מטעם המפעיל לעדכן את המדריכים החדשים ואת המדריכים הזמניים והקבועים על מצבו של התלמיד הסובל מאלרגיה ולהדריך אותם כיצד לפעול בשגרה ובעת התקף. כמו כן עליו למלא דוח ביצוע לגבי ההכשרה שקיבלו הרכזים והמדריכים ולהעבירו למינהלת הצהרונים.
4. **תכנון כלל הפעילות והתפריטים בשנת הלימודים**- יש לתכנן מראש את התפריט בחגים (כגון במשלוחי מנות), בארוחות בריאות, במכירות של מזון, בטיולים  וכד' ולהימנע מהכללת האלרגן בתפריט תוך רתימה של הנהגת ההורים והקהילה לתכנון זה.

אם מתוכנן שימוש במוצרי מזון בעת פעילות חינוכית שלא לצורך אכילה, יש לוודא שהמזון אינו מכיל אלרגנים.

1. **עדכון תיק הרצף חינוכי-** תיוק נוהל הטיפול בתלמיד הסובל מאלרגיה בעת התקף + טפסי ההרשמה המלאים החתומים והמאושרים בתיק הרצף חינוכי.
2. **קבלת מזרקי אפיפן וחומר תרופתי דרוש**- ווידוא הימצאות 2 מזרקי אפיפן (בתיק הילד + במרחב הרצף חינוכי) – עם שם מלא + תאריך תפוגה, וכן כל ציוד תרופתי הדרוש ע"פ ההנחיות הכתובות בערכת ההרשמה מאת ההורים והרופא המטפל.
3. **תליית פוסטר "נוהל הטיפול בתלמיד הסובל מאלרגיה בעת התקף" ופרטי הילד**- יש לתלות את הפוסטר הנ"ל ואת שם הילד+ מה האלרגיה + מס' טלפון הורים ומד"א 101.
4. **שילוט המתחם כנקי מאלרגן**- ע"ב מהות האלרגיה:
* **במקרים שבהם האלרגיה היא לאלרגן בעל תכונת פיזור באוויר** (לדוגמא בוטנים או חטיפים המכילים בוטנים), יש להגדיר את מוסד החינוך והרצף חינוכי כשטח נקי מהאלרגן **ולציין באופן בולט בשטח המוסד ומחוצה לו שאין להכניס את האלרגן ומוצרים המכילים אותו לשטח המוסד.**
* במקרים של **אלרגיה הנגרמת בשל מגע עם האלרגן או בליעה שלו**, יוכרזו הרצף חינוכי או הכיתה וכן מרחבים נוספים שיוסכם לגביהם כסביבה בטוחה, שאליה אין להכניס את האלרגן.
1. **עדכון כלל מסגרת הכיתה והרצף חינוכי על התלמיד-** על הצוות החינוכי בכיתה ועל צוות העובדים ברצף חינוכי ליידע את כלל ההורים במסגרת לקראת פתיחת שנת הלימודים, וכן באסיפת ההורים הראשונה, על המגבלות  וכן על האיסור להכניס את האלרגן למרחבי השהייה שיוגדרו או לכל מתחם בית הספר, גן הילדים או הרצף חינוכי. היידוע ייעשה בתיאום עם התלמיד הסובל מאלרגיה ועם הוריו. בנוסף על הצוות לאשר לתלמיד להציג עצמו בפתיחת הפעילות בהתאם לגילו ובתיאום עם הוריו.
2. **התנהלות שוטפת**-
3. העובדים בכיתה וברצף חינוכי יוודאו את **ניקוי משטחי האכילה ורחיצת הידיים** לילדים לפני ולאחר הארוחות.
4. **צוות הבוקר יכין את הילד וסביבתו לרצף חינוכי-** סייעת הבוקר וצוות הבוקר ידאגו להכנת הילד וסביבת הלימוד לקראת הפעילות בצהרונים, ובכך להבטיח התנהלות התנהלות תקינה ובטוחה של הילדים במסגרת הצהרונים. בכלל זה צוות הבוקר יוודאו את ניקוי משטחי האכילה ורחיצת הידיים לילדי מסגרתם הנשארים ברצף חינוכי.
5. **איסור החלפת ארוחות/ סכו"ם-** על הצוות החינוכי ועל צוות העובדים ברצף חינוכי להבהיר לתלמידים כי אין להחליף ביניהם ארוחות או כלי אוכל.
6. **איסור הכנסת אלרגן לתחום הכיתה/ רצף חינוכי**- יש לאסור הכנסת חטיפים המכילים את האלרגן לשטח בית הספר, הגן או הרצף חינוכי.

 ***טיפול בעת אירוע***

1. **מתן טיפול מיידי-** בהתעורר חשד או סימנים ראשונים המעידים על שינוי במצב בריאותו של התלמיד הסובל מאלרגיות יש לתת לו טיפול ראשוני ללא דיחוי, בהתאם להדרכה שניתנה ובהתאם לדף ההנחיות של הרופא. הטיפול יינתן על ידי מבוגר הנמצא בסביבה המיידית.

במקביל יש להפעיל "אפליקציה "מדא שלי"/ לפנות באופן מיידי למוקד 101 של מד"א לשם הזעקת עזרה רפואית וליידע את ההורים. בעת הפנייה אל מוקד 101 של מד"א ינחה המוקדן את מגיש העזרה בביצוע הפעולות הנדרשות עד להגעת העזרה הרפואית.

1. **דיווח-** במקרה של אירוע שבמהלכו התפתחה תגובה אלרגית למזון אשר חייבה פינוי חירום מהמוסד החינוכי או שימוש במזרק, יש לדווח  על האירוע כחריג במערכות שבהן בית הספר מדווח על אירועים חריגים וכן למטה העמותה.